
XVII. Podunavia, străveche tară a Valahiei 





Fireşte că stăm de vorbă cu cititorii noştrii, unii avizaţi, 
alţii neavizaţi, despre frontierele vechi. O să vă miraţi că există 
documente indubitabile care atestă stăpânirea domnitorilor 
valahi sau români peste Dunăre, în ţinutul Porţilor de Fier şi 
dreapta Dunării, care pe atunci se numeau „Podunavia”. 

În această perioadă a Evului Mediu, provincia Dacia 
Aureliană, mai târziu Dacia Ripensis, cu Mizia şi Vlahia se aflau 
departe de Serbia şi de Bulgaria, ele încă nu ajunseseră la 
Timoc şi Dunăre, ci stăpâneau Serbia Veche din nordul Albaniei 
şi nu urca mai sus de Naisus sau Niș. 

Spre deosebire de sârbi şi bulgari, poporul român este 
statornic, el nu este învăţat să îşi schimbe locul şi este legat de 
pământ, de vatra strămoşească şi de legile care îi asigură 
stabilitatea şi continuitatea. Spre deosebire de sârbi, care nu 
sunt obişnuiţi să suporte tirania unui alt popor şi de aceea el se 
află într-o continuă schimbare, adaptare şi greu de învăţat 
democraţia. Chiar şi denumirea statului sârbesc, iugoslav, etc. 
a înregistrat 2-3 schimbări în decurs de 100 de ani. 

Românii sau vlahii, în schimb sunt un popor care au fost 
legaţi de lumea fantastică a tinuturilor muntene, cu păşuni 
întinse, cu râuri, munţi, turme de oi, capre, vite mari şi mici, 
însă niciodată n-a fost atras de cetate. Spre deosebire de 
aromâni, care populau întreaga jumătate a Peninsulei 
Balcanice, îndată ce au apărut meşteşugurile, negoţul şi s-au 
dezvoltat târgurile, şi-au lăsat turmele, au uitat de porunca 
primichiurilor sau a celnicilor şi s-au oprit în târguri şi încetul 
cu încetul s-au topit în masa fie grecească, fie bulgărească, fie 
sârbească. 

Ceilalţi români din aria nordică din bazinul Balcano- 
Carpato-Danubian au rămas ruralişti şi s-au ţinut prin cântece, 
dansuri şi obiceiuri, aproape unice în Europa. Ei şi-au întemeiat 
cu greu organizaţii politice şi state de sine stătătoare pentru că 
liderii politici nu le-au inspirat nici atunci prea multă încredere. 

De aceea primii voievozi care au apărut în nordul Dunării 
veneau din ţinuturile fermecate ale Diului sau Vidinului şi astfel 
Vlad sau Glad, Seneslau sau alţii întemeiau mici voievodate, 
căutând să le dea identitatea că aparţin românilor din 
Transilvania, Banat, Oltenia sau din Muntenia. Până şi primul 
imperiu româno-bulgar, cu capitala la Târnovo s-a născut 
datorită faptului că nu mai puteau suporta persecuțiile 
Bizanțului, adică pe ale grecilor. Dacă grecii, sârbii sau alţii ar fi 
avut talent să-i atragă pe românovlahi, tratând-i ca pe nişte 
cetăţeni egali cu grecii sau sârbii în drepturi şi datorii, astăzi în 
această parte a Balcanilor, nici nu ar mai exista români sau 
aromâni. Prin urmare, prigoana, nesocotirea drepturilor 
religioase, culturale, şcolare, a fost un beneficiu, deoarece 
dealungul veacurilor în conştiinţa românilor balcanici s-a 
acumulat ura şi obsesia că atât cu grecii, cât şi cu sârbii nu e 
de trăit; deci sârbii cu năravurile şi obiceiurile lor, grecii cu 
năravurile şi obiceiurile lor, iar „românovlahii” cu obiceiurile şi 
năravurile lor de popor pasiv care nu i-a ameninţat pe alţii 
niciodată. 

Ne limităm în tema noastră la românii din dreapta Dunării, 
din sudul Banatului până pe Valea Dunării, Dobrogea şi Marea 
Neagră. Ne bazăm pe documentele turceşti şi altele ale vremii, 
care pe la anul 1560 redau unele recensăminte despre care nu 
avem cunoştinţă că ar fi existat în provinciile româneşti din 
nordul Dunării. De pildă, în jurul acestui an sunt recenzate 498 
de sate româneşti, un oraş, Vidinul sau Diiul, 18 moşii turceşti, 
28 de mănăstiri româneşti şi 50 de cătune şi nici un sat 
sârbesc sau bulgăresc. 

Trebuie precizat din capul locului că până la 1833 nu 
avem vecinătate cu sârbii şi nici vreo altă relaţie statală. 
Domnitorii români, stăpânindu-i pe românii din stânga şi 
dreapta Dunării s-au interesat de soarta acestora în mod 
constant şi deopotrivă, ridicându-le biserici şi mănăstiri 
pretutindeni unde erau aşezate mai multe sate locuite de 
români. Primele aşezări creştineşti în peninsula Balcanică apar 
tot în dreapta Dunării, în Dacia Aureliană. Aici se naşte prima 
episcopie creştină undeva în părţile Negotinului, care pe atunci 

se numea Aquae, probabil Decebalum sau Deci. Apoi Ratiaria 
(Arcer Palanka), de la răsărit de Vidin , prin secolul IV. Există 
dovezi că la anul 414, aici în Dacia Ripensis de mai târziu apare 
numele primului episcop creştin, Vitalis şi a unui copil îngropat 
lângă acesta cu numele Dachius, însă faptul că recensămintele 
turceşti arată la anii amintiţi 28 de mănăstiri valahe su 
româneşti, demonstrează că încă din secolul XV în dreapta 
Dunării erau atâtea mănăstiri. Noi mai ştim că Radu cel Mare 
zideşte 10 mănăstiri între munţii Artani şi Zajecar, Basarab | 
zideşte 3 mănăstiri în părţile Cladovei, Mircea cel Bătrân are o 
mănăstire înălţată după bătălia de la Rovine II (1495), pe locul 
numit Gevrin sau Coroglaşi, între Geanova - Samarinovaţ şi 
Negotin, iar mănăstirea îngropată de la Vidin a fost zidită de 
Matei Basarab, secolul XVII, în chiar centrul cetăţii turceşti, dar 
pentru locuitorii creştini români, bulgari sau alţii. 

Istoria românilor din Dacia Traiană nu s-a ocupat de 
aceste ţinuturi, fie din motive politice, fie din motive 
economice. Astfel că atât istoria românilor cât şi istoria sârbilor 
sunt străine cu totul de istoria „românovlahilor” din dreapta 
Dunării, fosta Dacie Aureliană. De aceea, atât sârbii, bulgarii 
cât şi grecii, poate şi alţii, au profitat de acest gol în istoria 
românilor, iar noi încercăm prin toate mijloacele posibile, fără 
interese subiective şi meschine, să descoperim numai adevărul 
şi să nu ne bazăm decât pe documente, pentru că numai 
acestea sunt credibile şi folositoare urmaşilor. 

Ţinând seama de documentele istorice de care dispunem, 
chiar şi în vremea lui Radu cel Mare, pe la anul 1507, când a 
terminat zidirea celor 10 mănăstiri, se spune că el nu avea încă 
bine conturată conştiinţa de neam românesc şi de aceea 
credem că a zidit mănăstirile în temeiul unei condiţii creştine că 
îi ajută pe nişte fraţi de aceeaşi limbă şi credinţă, pentru că 
altfel putea să construiască bisericile pentru bulgarii care erau 
aproape vecini cu Valahia sau Vlaşka. 

Având un război, Radu cel Mare cu Bogdan III, fiul lui 
Ştefan cel Mare, undeva pe Milcov, după obiceiul vremii, cele 
două armate, munteană şi moldoveană s-au aşezat faţă în faţă 
de o parte şi de alta a Milcovului; mai urma să se dea ordinul 
de atac, când un călugăr sârb, Maxim, duhovnicul domnitorului 
Radu cel Mare îi şopti domnitorului „românovlah”, cam aşa: 
„doamne nu vă pare rău să vă omorâţi, că sunteţi din aceeaşi 
seminţie?”, l-a impresionat pe domnitor şi abia atunci şi-a dat 
seama că el poartă război cu nişte fraţi de aceeaşi limbă. 

Atunci Radu cel Mare îi spune călugărului: „du-te şi spune-i 
acelaşi lucru dincolo de apă lui Bogdan, să ştie şi el că suntem 
din aceeaşi seminţie” şi că nu s-a pomenit război între fraţi. 
Cam aşa v-a fi spus şi călugărul Maxim a trecut Milcovul, s-a 
închinat în faţa domnitorului Bogdan, spunându-i acelaşi lucru. 
Auzind cuvintele duhovnicului sârb „că sunt fraţi din aceeaşi 
seminţie”, a dat din cap ruşinat, abia atunci şi-a dat seama că 
aşa este, că fraţi sunt unii cu alţii şi s-a întors ruşinat în 
Moldova. 

În timp ce Ţara Românească era o ţară liberă, încă 
departe de vasalitatea turcească, Serbia dispăruse ca stat la 
1389, iar Bulgaria de la 1393. Pe o perioadă de aproape 500 de 
ani, Ţara Românească sau Valahia n-a uitat că în Peninsula 
Balcanică trăiesc fraţii lor creştini ortodocşi sârbi şi bulgari şi de 
aceea tot timpul au fost preocupaţi cum să le sprijine cu sare şi 
bani mănăstirile şi bisericile, cum să nu-şi piardă identitatea în 
adâncă robie turcească. Dar niciodată nu s-au gândit să-i ocupe 
şi să-i asimileze, aşa cum fac ei azi cu românii. 

De aceea legătura între poporul român şi popoarele slave 
balcanice s-a ţinut mai mult prin cântecul bătrânesc, lăutarii 
ţinând loc de istorici şi cronicari. In lipsă de documente scrise 
apelăm la probele folclorice, care nu au valoare documentară. 
Despre stăpânirea domnitorilor români în dreapta Dunării, în 
părţile Diului sau Vidinului, poezia populară bulgară spune „Na 
Vidinu gradu bielome/Onde bijeşe starac Vladislav" ( „La 
Vidin, Cetatea Albă/Acolo era bătrânul Vladislav”, sau Vlaicu 
Vodă). 

Între domnia lui Vlaicu Vodă şi a ţarului bulgar de Vidin a 
existat o strânsă colaborare, ca şi când ar fi fost aceeaşi 
stăpânire. Sora lui Vlaicu Vodă, Ana se căsători cu Stratimir şi 
scrise la anul 1350 prima carte de sfaturi religioase pentru 
femei numită „Vidinskijat Zbornik” (Cronica Vidinului), care 
este singura carte scrisă în Evul Mediu în dreapta Dunării cu 
poveţe pentru viaţa familială. 

Pentru românii din sudul Dunării, Mircea ce Bătrân purtă 
cel mai greu război cu turcii la 1395, pe locul Rovine II, unde îl 
învinse pe Baiazid Fulgerul şi înălţă pentru pomenirea morţilor 
o mănăstire mică cu ulcioare împlântate pe la ferestre, care 
dădeau nişte sunete jalnice, atunci când bătea vântul dinspre 
Vlahia, pentru generalii săi aici înmormântați, dar şi pentru 
Kralevici Marko, într-un fel este nepot de al său, mama lui se 


numea Stanca din Perlep, Macedonia şi fratele său Constantin 
Deianovici, după poezia populară sârbească. 

Intr-o altă baladă bulgărească apare fratele lui Mircea cel 
Bătrân, Dan I, care-şi avea privirile aţintite spre ţinuturile 
locuite de românii timoceni, bulgari şi sârbi. lată ce spune 
poezia populară amintită: „Dai gu, dai gu, car da bădi,/Car 
da bădi, Vlaşka zimja/Vlaşka zimja | Kara Bogdanska/l 
bălgărska pokrainin” ( Las să fie, ţar să fie/Ţar să fie în Ţara 
Românească/ln Tara Românească şi  Moldovenească/Şi 
ţinuturile bulgăreşti). 

Intr-o baladă bulgărescă apare figura lui Mihai Viteazul, 
mare dezrobitor şi protector al creştinilor din sudul Dunării, 


căzuţi în robie turcească: „Znaite I  turskata 
razmirnia?/Pomnite II bugarskata robia?/Nadoidoa turţi I 
arape,/Porobe Bela Bugaria/Porobe I Kara 


Vlașka,/Porobe i Mala  Srbia./Razbuti se Kara 
Romania,/Kara  Vlaşka i Kara Bogdanska,/Povedi gi 
Mihail  Vitiazno,/Da  obrobat svoi sestri  bratki,/Da 
obrobat Bela Bugaria” (Ştiţi despre răscoala turcească?/Vă 
amintiţi de robia bulgărească?/Veniseră turcii şi arabii,/Robiseră 
Alba  Bulgarie/Robiseră şi Neagra Vlahie,/Robiseră şi Mica 
Sârbie./S-a răsculat neagra Românie,/Neagra Vlahie şi Neagra 
Bogdanie,/Le conducea Mihail Viteazul/Ca să-şi dezrobească 
surorile şi fraţii,/Să dezrobească alba Bulgarie”. 

Unul din obiectivele lui Mihai Viteazul, la discuţiile avute 
cu împăratul Germaniei, Wilhem III, a fost acela ca Valahia să 
se pregătescă să elibereze ţinuturile bulgăreşti şi să alcătuiască 
o ţară comună a celor două popoare, aşa cum fusese imperiul 
româno-bulgar, de la 1186 la 1280. 

In perioada veche a formării poporului român şi a Ţării 
Româneşti (1330), Dunărea nu-i despărţea pe români ci îi lega, 
cum leagă orice râu sau fluviu celelalte popoare de pe Dunăre, 
Rin, Volga sau Vistula. Deci nu s-a pomenit ca în perioada 
medievală un popor să se dezvolte şi emancipeze oprindu-se la 
un fluviu, munte sau râu. Apele totdeauna au legat acelaşi 
popor şi niciodată nu l-au despărţit. 

să ne referim la loan Stratimir de la Vidin şi la Basarab | al 
Valahiei sau Ţării Româneşti. Intre ei existau grade de rudenii 
foarte apropiate încât uneori gradele de rudenie se confundau 
şi teritoriile din dreapta şi stânga Dunării, se simțeau legate şi 
unite într-o administraţie comună. De pildă, loan Stratimir de la 


Dii sau Vidin, era nepot de fiică al domnitorului Valahiei, 
Basarab |. 

Basarab | este pomenit la anul 1330, ca aliat al ţarului 
Mihail al Bulgariei, uniţi în bătălia de la Velbujd de la 1330, în 
care bulgarii şi românii sunt bătuţi de ţarul Duşan al Serbiei, în 
timp ce ţarul Mihail căzu de pe cal în timpul luptelor, este ucis 
de sârbi. Se vede, deci o legătură strânsă între Ţara 
Românească şi Bulgaria şi mai ales nişte relaţii foarte strânse 
cu ţinuturile învecinate ale Ducatului Vidinului, pe care le 
stăpânea loan Stratimir şi se întindea de la Pec, Lom, Dunăre şi 
munţii Heamus (Stara Planina). Aceste relaţii strânse între 
domnitorii români, cei bulgari şi sârbi se întâlnesc până mai 
târziu, în timpul revoluțiilor sârbeşti, când Constantin Ipsilanti, 
domnitor fanariot al Valahiei încheie o alianţă secretă cu 
Karagheorghe, căpetenia sârbilor, din care se înţelegea că 
după terminarea revoluțiilor sârbeşti şi eliberarea Serbiei de 
turci să se producă o alianţă şi să se unească Moldova cu Ţara 
Românească şi Serbia şi să se numească Regatul Daciei, era 
27 decembrie 1806. 

Auzind generalul rus, Prozorovski iniţiativa româno-sârbă, 
în ziua de paşti a anului 1807, la 7 aprilie, din scaunul 
mitropolitan al bisericii domneşti din Bucureşti, citi destituirea 
acestuia de către ţar, arestarea şi dispariţia domnitorului 
Constantin Ipsilanti al Valahiei. 

Indată după coborârea Rusiei şi intrarea în Europa, prin 
ocuparea prin viclenie a Basarabiei la 1812 şi apoi ocuparea 
Moldovei şi a Ţării Româneşti de odiosul imperiu, la Dunăre 
încep să se schimbe raporturile juridice dintre locuitorii din 
Dacia Traiană şi Dacia Aureliană. După bătălia de la Mălainiţa 
(1807), generalii ruşi, Rodofinikin şi Nikolson, aceştia din urmă 
încheiară în satul Ştubik de lângă Negotin o convenţie prin care 
Karagheorghe să consimtă ca în provincia autonomă Margina, 
să rămână o armată rusească, care să asigure protecţia 
populaţiei sârbeşti în faţa amenințării otomane, care venea de 
peste Timoc, de la Vidin. Karagheorghe, deşi era un om fără 
carte, needucat, deci care nu ştia să citească, îşi dădu seama 
ce ascundea încheierea acestei convenţii şi refuză semnătura, 
punând doar degetul, iar când generalii ruşi îi cerură să aplice 
ştampila, comitetului revoluţionar sârb, acesta replică spunând 
că a pierdut-o şi astfel reuşi să scape de o ocupaţie rusească în 
Serbia de Răsărit. 


Totuşi, ruşii prin generalul Kiseleff, la anul 1833 izbutiră să 
fixseze pe Dunăre o frontieră cu pază, care de aici înainte să-i 
despartă pe românii din nord de cei din sud, încât moşiile unora 
şi altora de cealaltă parte a Dunării rămaseră fără stăpân, iar 
trecerea frontierei se făcea pe bază de paşaport dintr-o parte în 
alta. Aceasta este prima acţiune politică rusească, care izbuti 
să taie rădăcinile dintre românii din Carpaţi şi românii din 
Balcani. 

Cu toate acestea, este de ştiut că toate ostroavele 
Dunării, începând de la Moldova Nouă la Ada Kale, ostrovul 
Corbului, Ostrovul Mare, Chichinete de la Calafat şi altele până 
la vărsarea Dunării, au aparţinut tot timpul Valahiei sau Ţării 
Româneşti, dovadă că aceasta stăpânea din vremuri 
îndepărtate ambele ţărmuri ale Dunării. 

Pentru a înţelege că Dunărea nu i-a separat pe români, cel 
puţin în Epoca Medievală, ne vom referi la titulaturile de factură 
imperială folosită de către domnitorii români din cele mai vechi 
timpuri, până la cele mai noi. 

1. Regele Daciei, Burebista, apare citat pe o inscripţie 
grecească, pe o piatră a lui Acorneu din Dyonissopolis, 
pe care scria: „regele Burebista ajunsese cel dintâi 
şi cel mai mare dintre regii din Tracia şi 
stăpânitor al tuturor ținuturilor de dincolo şi de 
dincoace de Dunăre”. Menţionăm că Burebista avea 
capitala la Arcidava, azi numită Rudăria, la numai 
câţiva kilometri de frontiera cu Serbia, nu departe de 
Biserica Albă (Bela Crkva). Se ştie că el stăpânea nu 
numai Dacia din nordul Dunării, dar şi întreaga 
peninsulă Balcanică, până la marea Egee, de aceea cei 
mai importanţi duşmani ai romanilor erau dacii. 

2. Radu Basarab /, numit de o cronică italiană, „Cronica 
Cararesse”, „il prizipo di Bulgariae infidelle”, are în 
pronaosul bisericii domneşti de la Curtea de Argeş, 
titulatura ce poate fi citită şi azi: „lo Radu, domn 
singur stăpânitor al Ungrovlahiei, al Vidinului şi 
al Oblastiei Vidinului”. Românii sau alţi iubitori de 
adevăr şi istorie nu numai că pot citi azi această 
titulatură în biserica domnească, dar pot să-l vadă pe 
domnitorul Radu | Basarab în chiar mormântul său 
acoperit într-un sarcofag de sticlă. 

3. Mircea cel Bătrân, avea următoarea titulatură de 
factură imperială: „Eu întru Hristos Dumnezeu, 

binecredinciosul şi binecinstitorul şi de Hristos 
iubitorul şi singurul stăpânitorul lon Mircea, 
Mare Voievod şi Domn, cu mila lui Dumnezeu şi 
cu darul lu Dumnezeu stăpânind şi domnind 
toată ţara Ungrovlahiei şi părţile de peste munți, 
încă şi spre părțile tătăreşti şi Amlaşului şi 
Făgăraşului Herţeg şi Banatului de Severin Domn 
şi pe amândouă părțile, pe toată Podunavia, 
până la Marea cea Mare şi cetăţii Drstorului 
stăpânitor”. Amintim că Mircea cel Bătrân a stăpânit 
şi în dreapta Dunării, pe toată Podunavia, adică Valea 
Dunării, iar la anul 1395 a purtat război cu sultanul 
Baiazid al Turciei, în locul numit Rovine II, lângă balta 
Negotinului şi a lăsat moştenire o mănăstire în 
amintirea eroilor căzuţi pe câmpul de la Coroglaşi, 
printre care unul a fost şi Kralevici Marko, împreună cu 
fratele său Constantin Deianovici, care au luptat de 
partea armatei turceşti împotriva armatei lui Mircea cel 
Bătrân, desigur nu de drag. Pentru românii timoceni din 
Serbia şi Bulgaria este importand de văzut că încă din 
vremea lui Mircea cel Bătrân, Ţara Românească purta 
numele oficial de Ungro-Vlahia, denumire pe care cei 
vorbitori de limbă română nu o cunoşteau, deoarece 
cuvântul vlah nu circula în limba română ci în limbile 
popoarelor înconjurătoare, ca şi astăzi. 

Mihail Voievod domnitorul Ţării Româneşti, într-un 
document de la 10 iulie 1418, are următoarea 
titulatură: „Mihail Voievod, domnul Ţării 
Româneşti şi al munţilor, către ţara tătărească şi 
amândouă părţile de dincolo şi peste Dunăre 
până la Marea Neagră”. 

loan Basarab, pomenit de un document sârbesc la 
anul 1512, care spune: „cu voia lui Dumnezeu, 
domnul loan Basarab, marele voievod, fiul lui 
loan, domnitorul tuturor pământurilor ungro- 
vlahe şi al Podunaviei, cu truda părintelui 
Macarie în vara lui 1512”. 

Mihai Viteazul, avea următoarea titulatură 
domnească: „lo Mihai Voievod din mila lui 
Dumnezeu, domn al Ţării Româneşti, al 
Ardealului şi toată Ţara Moldovei”, după un hrisov 
din anul 1600. 


7. Ar fi trebuit să-l menţionăm aici şi pe Radu cel Mare 
care a lăsat cele mai însemnate mărturii ale stăpânirii 
Ungro-Vlahiei sau Ţării Româneşti în ţinuturile din 
dreapta Dunării sau Timoc. Nu cunoaştem titulatura 
însă trebuie să precizăm că el este domnitorul care în 
istoriografia sârbească şi bulgărească se numea 
„Radulbeg" şi este singurul domnitor al Valahiei care 
are un mic palat rămas încă şi azi în mijlocul oraşului 
Zăiceri, numit de către sârbi „conacul lui Radulbeg” (០ 
casă cu etaj construită pe la anul 1500). În continuare 
mai este pomenit şi în calitate de ctitor la 10 mănăstiri, 
în jurul Zăicerului şi muntelui Artan. 


Ca o dovadă, continuitatea românilor în dreapta Dunării, 
între Morava-Timoc s-a realizat mai târziu prin recunoaşterea 
provinciei autonome Margina, poreclită de sârbi Kraina, care a 
durat de la 1565 -- 1833, deci aproape trei secole, şi de la care 
ne-au rămas urme istorice chiar în centrul Negotinului, muzeul 
de azi, care pe vremuri a fost casa principilor sau cnejilor 
românovlahi din Turcia. 

Aruncând o privire asupra titulaturilor domnitorilor români, 
observăm că ei numesc ţinutul din dreapta Dunării, de la Porţile 
de Fier spre Timoc şi Bulgaria, Podunavia. După titulatura lui 
Mircea cel Bătrân şi al lui loan Basarab, dreapta Dunării era 
numită „Podunavia” sau „Valea Dunării”, iar Mihai Voievod 
spune clar „amândouă părţile de dincolo şi peste Dunăre”. 
Facem aceste observaţii pentru a nu se înţelege că prin „peste 
Dunăre” se înţeleg numai ţinuturile din dreapta Dârstorului din 
Dobrogea ci şi ţinuturile de la Porţile de Fier până la Marea 
Neagră. 

Niciodată bulgarii şi sârbii nu s-au ferit de domnitorii 
români că îi vor ocupa şi vor anexa ţările lor la Valahia. Nu stă 
în caracterul românilor, porecliţi vlahi de către slavi, să ocupe 
ţinuturi în alte ţări, mai ales cele locuite de bulgari şi sârbi. 

Din documentele vremii şi până în epoca modernă, când 
începe să se dezvolte naționalismul cu veninosul expansionism 
slav, vecinii noştrii nu s-au sfiit de români, pentru că românii au 
fost totdeauna popor pasiv, liniştit, răbdător, calm şi totdeauna 
echilibrat, nici nu i-ar fi trecut prin minte să stăpânească sau să 
ocupe ţinuturi străine, de aceea Nikola Sagrido, ambasadorul 
Veneţiei la Constantinopole, în 1650, spunea că bulgarii au de 


gând să se răscoale contra turcilor şi totodată vor să se 
unească cu Ţara Românească şi Moldova. 

România a mai avut o ocazie istorică pentru a anexa 
jumătate din Sebia; se spune că la anul 1908, împăratul 
Austriei, Frantz loszef i-a cerut României şi Bulgariei să-şi 
declare neutralitatea într-un viitor conflict cu Serbia şi II s-a 
oferit fiecăreia căte #7 din Serbia, lucru pe care ambele ţări l-au 
refuzat. Însă ne întrebăm dacă ar fi fost invers, ce ar fi făcut 
Serbia, când şi aşa cu atâta toleranţă şi indulgență faţă de 
greşelile vecinilor noştrii, în 1918 au ocupat întregul Banat cu 
toate oraşele, cu câteva sute de comune locuite exclusiv de 
români şi cu vreo 50 de sate sârbeşti. Acesta este adevărul, că 
ori nu ne cunoaştem, ori neapărat dorim o expansiune 
artificială ca să ne apropiem de Rusia. 

Încheiem dovezile noastre care arată că neamul românesc 
a fost totdeauna existent şi stăpân peste ţinuturile din nordul şi 
din sudul Dunării, fără să existe o năzuinţă pentru a ocupa şi 
subjuga popoare sau ţări în care nu se vorbeşte româneşte. 

Istoria noastră s-a scris în bazinul balcano-carpato- 
danubian. Sufletul nostru şi vinele noastre au fost unse de 
valurile Dunării, astfel că fluviul în vremuri de restrişte a fost o 
pavăză care i-a adăpostit pe români adesea în nordul Dunării. 
Dunărea a fost ca un drum de cară, un drum fără pulbere care 
ne-a legat şi ne-a unit. 

Despre această legătură de suflet şi limbă românească 
vorbesc baladele din cele mai vechi timpuri, una dintre ele 
amintindu-l pe Baba Novac, ieşit din închisorile fioroase turceşti 
de la Dii, II pomeneşte spunând: 

„Baba Novac 

Sare Dunărea-n ciumag 

Dincolo la Calafat 

Unde e un rob legat 

Şi altu-n 0805 alinat”. 


Cristea SANDU TIMOC 20.12.2007 
Astra Romana, P-ta Victoriei ap 15 
astra_romana_timisoaragyahoo.com 

